=== Højt at flyve, dybt at falde ===
Det følgende år, 1992, var det hidtidige værste år i klubbens historie set med økonomiske briller. Den planlagte overtagelse af den danske bank [[Interbank]] gik galt.{{kilde mangler|dato=Uge 24, 2013}} Det var forventet at kommende succes i Europacuppen ville give klubbens aktier et skub opad, noget der skulle finansiere købet, men da klubben blev slået ud af [[Dynamo Kijev]] i kvalifikationen til [[Europacuppen 1991-92]] nåede aktierne aldrig op på den nødvendige værdi for at kunne gennemføre handelen. Det var blevet arrangeret at de finansielle støtter i [[Hafnia Forsikring|Hafnia]] skulle overtage købet, hvis Brøndby ikke kunne finansiere det, men da Hafnia gik konkurs var Brøndby nødt til at gennemføre handelen.{{kilde mangler|dato=Uge 24, 2013}} Et økonomisk kollaps var nært forestående, da klubbens gæld nærmede sig 400 millioner kroner.<ref>{{Cite news|first=Henrik H.|last=Brandt|title=Brøndby IF: Mirakelkuren|publisher=[[Jyllands-Posten]]|date=1. juni 1997}}</ref> En langsigtet redningsplan iværksattes for at redde klubben,{{kilde mangler|dato=Uge 24, 2013}} men disse begivenheder fik indflydelse på holdets præstationer, og mesterskabet, der nu hed Superligaen, blev ikke vundet igen før [[Superligaen 1995-96|1996]].
Historie Sport Foreninger Organisationer